42. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ.56428 της 1/19 Σεπτ. 1967 (ΦΕΚ Β΄ 580) Περί συμπληρώσεως της υπ’ αριθ. 12750/10.3.1964 αποφάσεως του Υπουργού Εμπορίου. Έχοντες υπ' όψει:1)Τον Α.Ν. 1960/1939 «περί ρυθμίσεως του εισαγωγικού και εξαγωγικού εμπορίου», 2)το Ν.Δ. 480/1947 «περί συστάσεως Διοικήσεως Εξωτερικού Εμπορίου», 3)το Ν.Δ. 4551/1966 «περί καταργήσεως της παρά τω Υπουργείω Εμπορίου Διοικήσεως Εξωτερικού Εμπορίου και άλλων τινών διατάξεων», 4)την ανάγκην της διευκολύνσεως των βιομηχανιών και βιοτεχνιών δια  την παραλαβήν ανταλλακτικών και μερών μηχανών, προς αντιμετώπισιν επειγούσης φύσεως αναγκών, αποφασίζομεν: Συμπληρούντες την υπ’ αριθ. 12750/1964 απόφασιν ημών, ορίζομεν ότι αι Τελωνειακαί Αρχαί δύνανται να παραδίδουν, εις Βιομηχανίας και Βιοτεχνίας, κατά την διαδικασίαν την οριζομένην υπό της αποφάσεως ταύτης, ανταλλακτικά και μέρη βιομηχανικών εγκαταστάσεων, εφ’ όσον, κατά την κρίσιν των ταύτα προορίζονται δια την αντιμετώπισιν επειγούσης φύσεως ανάγκης. Η παρούσα δημοσιευθήτω δια της Εφημερίδος της Κυβερνήσεως. Δυνάμει της υπ’ αριθ. 73070 της 15/28 Νοεμ. 1967 αποφ. Υπ. Εμπορίου συμπληρωματικής της ανωτέρω, ωρίσθη ότι «αι Τελωνειακαί Αρχαί δύνανται να παραδίδουν κατά την διαδικασίαν την οριζομένην υπό της υπ’ αριθ. 12750/1964 αποφάσεως ημών ανταλλακτικά ή μέρη γεωργικών, οδοποιητικών κλπ. μηχανημάτων, εις περιπτώσεις καθ’ ας ταύτα μεταφέρονται εκ του εξωτερικού αεροπορικώς». 